Publication: Magyar Közlöny
Issue: MK-2006-160 (Year: 2006, Number: 160)
Era: 2004-2010
Section: 5. számú melléklet a 2006. évi CXXVII. törvényhez
Paragraph Index: 915

2. Lakossági víz- és csatornaszolgáltatás támogatása ElĘirányzat: 4800,0 millió forint Az elĘirányzat azon települések támogatására szolgál, amelyekben az önkormányzati, az állami és egyéb szolgáltatók által végzett lakossági közmĦves ivóvízellátás és szennyvízszolgáltatás, valamint a más vízközmĦ társaságtól vásárolt (átvett) lakossági célú ivóvíz ráfordításai magasak. A támogatás az önkormányzatok között az igénybejelentést megelĘzĘ egyéves idĘszak lakossági fogyasztásának mennyisége, az ebben várható változások és a szolgáltatás tényleges, illetve várható ráfordításai figyelembevételével kerül elosztásra. Az elĘirányzat szolgál részbeni fedezetül az egészséges ivóvízzel való ellátás ideiglenes módozatai ráfordításainak támogatására is azon helyi önkormányzatok esetén, amelyek az Állami Népegészségügyi és Tisztiorvosi Szolgálat határozata alapján kötelesek a településen élĘk részére az egészséges ivóvizet zacskós vagy palackos kiszerelésben, illetve tartálykocsis szállítással biztosítani. A támogatások igénylésének és elbírálásának részletes szabályairól a környezetvédelmi és vízügyi miniszter – az önkormányzati és területfejlesztési miniszter, a pénzügyminiszter, az egészségügyi miniszter, valamint a szociális és munkaügyi miniszter véleményének kikérésével – 2007. január 31-éig rendeletet ad ki. Az igényekrĘl a – Környezetvédelmi és Vízügyi Minisztérium által vezetett – tárcaközi bizottság javaslata alapján a környezetvédelmi és vízügyi miniszter dönt.

Source: https://magyarkozlony.hu/hivatalos-lapok/e633b8603efc2ed56a4ef2e3ae90d9346f631a10/dokumentumok/1dbe2eb335f159167bde8210929aa3f60cf4340b/letoltes